Выстава Вольгі Вайцяхоўскай адкрылася ў бібліятэцы. Фота: Аляксей БЕЛЫМастацкая выстава “Танец жыцця, танец фарбаў” адкрылася 16 студзеня ў чытальнай зале літаратуры па мастацтве Баранавіцкай цэнтральнай бібліятэкі імя В. Таўлая. У 2008 годзе выставу Вольгі, на той час яшчэ жыхаркі Баранавіч, бачылі ў нашым горадзе. Праўда, тады гэта была выстава фатаграфій. Цяпер мастачка жыве ў Мінску, займаецца жывапісам, працуе ў змешанай тэхніцы, выкарыстоўваючы акрылавыя фарбы і аловак. Работы Вольгі Вайцяхоўскай – Работы Вольгі Вайцяхоўскай вельмі яскравыя, падобныя на харэаграфічную пастаноўку. Гэта эксперымент і смелы мастацкі ход, – сказала ў сваім выступленні, адкрываючы выставу, загадчыца сектара чытальнай залы літаратуры па мастацтве Марына Сцяпура. Вольга Вайцяхоўская з сынам – Работы мае спантанныя, у іх ёсць патаемны змест. Напрыклад, матылькі – гэта сімвал трансфармацыі ад вусеня да крылатае прыгажосці. Мэта творчасці – паказаць, што чалавек павінен любіць сябе такім, які ён ёсць, – адзначыла Вольга Вайцяхоўская. У адкрыцці выставы ўзялі ўдзел вучні СШ №7 і 12. Выстава працягнецца да сярэдзіны лютага. Работы Вольгі Вайцяхоўскай